# La Novel·la Teatral Catalana

La Novel·la Teatral Catalana fou una publicació d'obres de teatre tant d'autors catalans com traduccions d'autors estrangers. Es va editar durant uns cinc anys, entre el desembre de 1918 fins a l'any 1922, almenys.
Molts números contenien inicialment, a més de l'obra de teatre, un parell de fulls de crònica i informació teatral, escrits sota el pseudònim d'Àngel del Bell-Camí. La col·lecció va aparèixer amb les normes de no voler fer la competència a cap publicació de l'època i fer feina positiva en el camp del teatre. També la d'ésser sincer, imparcial, catalanista i donar suport als joves autors. Criticaven algunes gestions del Teatre Romea, o als crítics castellans que desfavorien les obres catalanes o no les entenien bé.
Es van publicar, almenys, fins a setanta números. Generalment, s'imprimia i/o s'administrava des de la Impremta Ràfols del carrer Portaferrissa n.15 de Barcelona. Miquel Poal-Aregall va ser-ne director.
Van publicar obres d'autors com: Pitarra, Amichatis, Lluís Capdevila, Pompeius Gener, Sidney Garrick, entre molts d'altres. Tenia un preu de 30, 40 o 50 cèntims, depenent de l'any o l'exemplar. La idea inicial era que es publiqués quinzenalment, però per diferents motius no sempre es podia complir.

## Títols d'alguns exemplars

* Frederic Soler (Pitarra), Les eures del Mas
* Ambrosi Carrion, L'altre Fill
* Conrad Colomer, La parentela
* Émile Fabre (traducció: Amichatis), La carrera de ministre
* Miquel Poal i Aregall, L'Amor vigila
* Henry Bataille (traducció: Carles Costa), La Verge boja
* Loránd Orbók (traducció: Carles Capdevila), El cavaller de Seintgalt
* Émile Verhaeren (traducció: Carles Capdevila), El claustre
* Josep Ma. Folch i Torres, Blaiet, vailet
* Gerhart Hauptmann (traducció: Carles Costa i Josep Ma. Jordà), El Teixidors de Silesia
* Salvador Vilaregut, La mà de mico
* Goldoni (traducció: A. Carrion), La vídua desitjada
* Pere Cavallé, La Terra
* Pompeu Crehuet, Comèdia d'amor
* Lluís Puiggarí (adaptació), Mirallets per a caçar aloses
* Rossend Llurba (pròleg), El cuplet català
* Joan Puig i Ferreter, La Dama alegre
* Lluís Capdevila i M. Fontdevila, L'auca de la cupletista
* Manuel Fontdevila i Lluís Capdevila, Les dones del Music-Hall
* J. Iglesias Guizard, El Vistaire
* Ferrer i Codina, Toreros d'hivern
* Zorrilla (traducció: D. Emili Costa), Don Joan tenori
* Lambert Escaler, Els últims rovellats
* Josep Ma. Folch i Torres, Com els ocells
* Pierre Frondaie (traducció: Salvador Vilaregut), Montmartre
* Prudenci Bertrana, Les ales d'Ernestina
* Josep Ma. Folch i Torres, La resposta
* Sidney Garrick (traducció: Amichatis), Carn de dona
* Julio Dantas (traducció: I. Ribera-Rovira), Mil vintitres
* Lluís Capdevila, La tragèdia del xalet
* M. Poal i Aregall i Ramon Portusach, Una dona en comandita
* Amichatis i Màntua, Baixant de la font del gat
* Francesc Camprodon, Marina
* Manuel Fernández, Que és gran Barcelona!!!
* Pompeius Gener, L'Agència d'informes comercials
* Antoni Paso i Joaquim Dicenta (traducció: Lluís Capdevila), La rectoria
* August Novelli i Giuseppe Pietri (traducció: Josep Parera), La gata maula
* Carles Rubió Antic, La tornada d'en Nandu
* Louis Verneuil (traducció: Amichatis), Vostè serà meva!
* Francesc Camprodon, La teta gallinaire
* Francesc Camprodon, La tornada del titó

## Referències

* ↑ «Diferents exemplars al Centre de Lectura de Reus.».
* ↑ Torrent, Joan. Història de la premsa catalana. Bruguera, S. A., 1966.
* ↑ «Tesi Doctoral on s'aporta informació sobre La Novel·la Teatral Catalana».
* ↑ «20 exemplars de La Novel·la Teatral Catalana arxivats, numerats, datats, etcètera, a la biblioteca del Museu Arxiu de Santa Maria de Mataró».
* ↑ «Les eures del Mas de Pitarra».
* ↑ «Exemplars a la Biblioteca de la Fundació Palau i Fabre».
* ↑ «Josep Maria Folch i Torres a La Novel·la Teatral Catalana».
* ↑ «Exemplar al Centre de Documentació i Museu de les Arts Escèniques».
* ↑ «Prudenci Bertrana a La Novel·la Teatral Catalana».
* ↑ Molner i Closas, Eduard. El paral·lel fent país, 1894 - 1936. Barcelona: Institut del Teatre-Edicions / Arola Editors, Febrer 2023.
* ↑ «Exemplar al Centre de Documentació i Museu de les Arts Escèniques».

## Bibliografia

* Història de la premsa catalana. Joan Torrent i Rafael Tasis, 1966. Editorial Bruguera, S. A.
* El Paral·lel fent País, 1894-1936. Eduard Molner i Closas, 2023. Barcelona, Institut del Teatre-Edicions/Arola Editors. 370 pàgines.
* Història de la Música a Catalunya (Del Liceu al Paral·lel: òpera, revistes i cuplets. Pàgines 151 a 162). Francesc Cortès, 2011. Editorial Base. 240 pàgines. ISBN 978-84-15267-00-3